《钱塘怀古》
明代·郑珞

双龙北去归辽海，匹马南来叹寂寥。一代兴亡吴苑月，千年感慨浙江潮。

岳王墓上松声惨，伍子祠前剑气消。游女不知行客恨，夜深湖上更吹箫。

作者简介：福建闽县人，字希玉。永乐十三年进士。授刑部主事。宣德中，擢宁波知府，上书劾治中官裴可烈贪暴不法，帝为诛可烈。治绩为两浙最，后擢浙江参政，卒官。